VEGA og Live Nation præsenterer: **Teenage Fanclub genbesøger deres 90’er-hits**   
Det anerkendte skotske band har genudgivet deres fem første album og tager på tur med alle deres gamle hits. Touren rammer Lille VEGA den 25. april.

Det var skramlende og støjende, da Teenage Fanclub gjorde deres entre på den alternative rockscene i Glasgow i 1989. På bandets to første albums fra henholdsvis 1990 og 91, var lyden rå og udvisket i en nærved kaotisk sammensmeltning af riffs. På deres tredje album, *Bandwagonesque*(1991), viste bandet dog en ny side, der fremover skulle komme til at blive deres kendetegn. Albummet blev en stor kommerciel succes, og de klare referencer til den klassiske West Coast-pop gav associationer til bands som Beach Boys.   
  
Teenage Fanclub har netop remastereret og genudgivet deres første fem album på vinyl. Så udover *Bandwagonesque* kan du også nyde en opdateret udgave af *Thirteen*, *Grandprix*, *Songs From Northern Britain* og *Howdy*. At arbejde med de gamle sange påvirkede bandmedlemmerne forskelligt hver især.

“*Initially, it feels like a painful process to listen to your old records. But then you think, ‘Those guys did OK.’ One of the things Norman pointed out is how much younger we sound. I can remember the recordings, but it’s like listening to someone else”*, fortæller Raymond McGinley.   
  
Norman Blake kunne høre, hvor meget han selv, Raymond McGinley samt Gerard Love har rykket sig i deres sangskrivning.

“*I can hear the improvement in our writing, and in the vocal performances and the playing. It was interesting to hear the way the band developed, and how we were influencing each other in the way we were writing*.”

De første fem album var ifølge Gerard Love deres springbræt ind i en fabelagtig rockrejse.

“*That first decade was the ascent. There’s something amazing about setting out on a journey when you don’t know what’s around the corner*.”

Når Teenage Fanclub-rejsen når til VEGA, er der kun gode ting rundt om hjørnet. De næsten 30 års samarbejde mellem bandmedlemmerne gør deres show harmonisk og varmt. Den velkendte larm-stilhed-larm-90’er-rock formel er i hænderne på skotterne en velkommen forårsbebuder.

**Fakta om koncerten:**Teenage Fanclub (SCO)   
Torsdag d. 25. april kl. 21.00  
Lille VEGA, Enghavevej 40, 1674 København V  
Billetpris 250 kr. + gebyr  
Billetsalget starter fredag den 2. november kl. 11.00 vega.dk, livenation.dk og Ticketmaster.